"Dunărea Giurgiu" a început perfect sezonul de primăvară al Ligii a III-a, echipa pregătită de Andrei Nemțescu obținând o victorie foarte importantă, în deplasare, împotriva echipei CS Blejoi, în prima etapă a returului.
Meciul s-a jucat sâmbătă, 9 martie, 2024, în etapa a 16-a a ligii a III-a, seria a 4-a.
După un joc foarte bun, dominat de echipa giurgiuveană, jucătorii noștri s-au impus, pe stadionul comunal din Blejoi, cu scorul de 2-1 (la pauză 1-1), prin golurile marcate de Tony Constantin în min.18 și Mihai Coșeru în min.51. Pentru gazde a înscris Robert Tudor în min. 40.
"Am venit ca să obţinem cele trei puncte și le-am obținut în urma unui joc în care am muncit foarte mult. Băieții au dorit să rămînă pe locul patru, loc ce duce în play-off. Felicit jucătorii pentru atitudinea şi efortul depus… Băieții au dat dovadă de acea concentrare, mobilizare şi spirit de sacrificiu pe care le așteptam de la ei" – a declarat, după meci, prof. Mirel Marin, director și Manager Dunărea Giurgiu.
A fost aşadar un succes muncit şi meritat, primul în 2024 şi al 8-lea din acest sezon. În urma ac estui rezultat, "Dunărea Giurgiu" are acum 25 de puncte și se situează pe locul patru , ultimul ce duce în play-off, adică în ierarhia clasamentului seriei a 4-a.
În urma acestei victorii, Dunărea Giurgiu rămâne și după etapa a XVI-a pe poziție de playoff, în urma rezultatului de egalitate obținut de contracanditata sa, AS FC Pucioasa ( pe propriul teren), meci disputat cu Muscelul C-Lung Muscel (0-0).
Echipa giurgiuveană este cea care va găzdui peste exact o săptămână jocul contând pentru etapa a XVII-a, cu CSO din Plopeni.
A fost prima rundă din cele trei rămase de disputat în acest retur, din sezonul regular, urmând să înceapă play-off-ul, pentru primele patru clasate, în fiecare serie, respectiv play-out, pentru restul formațiilor.
CS Blejoi: Cotolan, Șerban,Gioroiu, Pătrașcu,Tolea, Dinu, Openciu, Costache, Ionescu, Mănescu,Tudor. Antrenor: Răzvan Gabriel Vlad.
Dunărea Giurgiu: Stanciu, Anghel, Mitrea, T.Constantin,Lixandru, Pasăre,Grigore, Mizdrescu, Stroe, Coșeru, Florescu. Rezerve: Urucu, Costache, Blaga, Rubică, Mănăilă, Bălțat, Văduva, M.Constantinescu, Bălăceanu. Antrenor: Andrei Nemțescu.
Rezultatele etapei 16-a, liga II-a, seria a IV-a
● AS FC Pucioasa – Muscelul C-Lung Muscel 0-0
● CS Dinamo Bucureşti – SC Popeşti-Leordeni 0-1
● CSO Tricolorul Breaza – CSO Plopeni 3-1
● CS Blejoi – Dunărea 2020 Giurgiu 1-2
● CSM Flacăra Moreni – CS Păuleşti 1-1
Clasamentul după etapa a 16-a
1.CS Dinamo Bucureşti 16 11 2 3 37-14 23 35
2.CS Blejoi 16 10 2 4 32-21 11 32
3.SC Popeşti-Leordeni 16 8 7 1 22-13 9 31
4.Dunărea Giurgiu 16 8 1 7 28-28 0 25
5.AS FC Pucioasa 16 6 4 6 20-21 -1 22
6.CSM Flacăra Moreni 16 6 2 8 24-29 -5 20
7.CSO Plopeni 16 4 6 6 20-20 0 18
8.Muscelul C-Lung Muscel 16 3 6 7 14-18 -4 15
9.CSO Tricolorul Breaza 16 4 2 10 24-37 -13 14
10.CS Păuleşti 16 2 4 10 19-39 -20 10
––––––––––––––––––––––––––––-